CELEX: 62008CN0307
Language: bg
Date: 2008-07-09 00:00:00
Title: Дело C-307/08: Иск, предявен на 9 юли 2008 г. — Комисия на Европейските общности/Кралство Белгия

25.10.2008   
            
            
               BG
            
            
               Официален вестник на Европейския съюз
            
            
               C 272/7
            
         Иск, предявен на 9 юли 2008 г. — Комисия на Европейските общности/Кралство Белгия
   (Дело C-307/08)
   (2008/C 272/09)
   Език на производството: френски
   Страни
   
      Ищец: Комисия на Европейските общности (представители: J.-P. Keppenne и R. Lyal)
   
      Ответник: Кралство Белгия
   Искания на ищеца
   
               —
            
            
               Да се установи, че като не предотвратява двойното облагане на дивидентите, плащани на физически лица от дружества, които са местни лица за друга държава-членка или за държава от ЕИП/ЕАСТ, Кралство Белгия не е изпълнило задълженията си по член 56 ЕО, както и по член 40 от споразумението за Европейското икономическо пространство;
            
         
               —
            
            
               Да се осъди Кралство Белгия да заплати съдебните разноски.
            
         Правни основания и основни доводи
   Със своя иск Комисията изтъква, че белгийската данъчна уредба създава необосновано ограничение за свободното движение на капитали, доколкото предвиждала, че се облагат по един и същи начин дивидентите, изплащани на физически лица от дружества, които са установени в друга държава-членка или в държава от Европейското икономическо пространство, („входящи“ дивиденти) и тези, разпределяни от дружествата, които са установени в Белгия, („местни“ дивиденти) без да взема предвид данъкът, удържан при източника в държавата, където се намира източникът на дивидентите. Такава правна уредба била неблагоприятна за трансграничните капиталови транзакции, доколкото възпирала данъкоплатците — физически лица, да инвестират в акции на чужди дружества и същевременно представлявала за дружествата със седалище в други държави-членки пречка за набиране на капитали в Белгия.